Lav et referat af nedenstående tekst:

Tekst:
Sanne Brüel blev især kendt som en af de bærende kræfter og sanger i bandet "Jomfru Ane Band" fra 1980erne, hvor hun blandt andet spillede sammen med sin tvillingesøster Rebecca. Hun sov ind fredag formiddag efter en kort tids kamp mod tarmkræft. Det skriver bt.dk I 2007 fik sangerinden første gang konstateret kræft i endetarmen. Dengang lykkedes det dog Sanne Brüel at bekæmpe kræftsygdommen. Men da sygdommen for kort tid siden vendte tilbage, var der ikke mere at gøre. - De sidste fjorten dage gik det bare mere og mere ned ad bakke. Hun kunne ikke holde maden i sig og kastede op hele tiden, siger et nært familiemedlem til Sanne Brüel til bt.dk For få dage siden flyttede sangerinden ind på et hospice i Odense. - Hun var ked af, at hun ikke havde så lang tid til at sige farvel til alle de mennesker, hun holdt af, siger familiemedlemmet til bt.dk Sanne Brüel blev 59 år gammel. Hun efterlader sig blandet andet tvillingesøsteren Rebecca og datteren Kaya, der begge er kendt fra musikkens verden, som Sanne Brüel selv.

Referat:
Sangerinden og skuespillerinden Sanne Brüel døde fredag formiddag af tarmkræft.